Landsrettens dom om hjemvisning til byretten ophæves, og sagen hjemvises til fornyet ankebehandling i landsretten
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

/

 

Rettergangsfejl i straffesag medførte ikke hjemvisning  

Dom afsagt den 4. april 2023

Sag 88/2022

Anklagemyndigheden   
mod
Tiltalte   

Straffesag med påstand om udvisning skulle ikke gå om, selv om tiltalte var blevet afhørt
via video  

Tiltalte var i byretten idømt 3 måneders betinget fængsel og udvist af Danmark med
indrejseforbud i 6 år i en sag om trusler. Han var ikke fysisk til stede under sagen i byretten, men
deltog efter eget ønske og med byrettens tilladelse via videoforbindelse fra Retten i Lahti i
Finland. Tiltalte ankede efterfølgende dommen med påstand om frifindelse. Landsretten fandt, at
der ikke var   hjemmel i retsplejelovens § 854 til at tillade, at Tiltalte deltog via
videoforbindelse, da der i sagen var spørgsmål om udvisning. Landsretten besluttede derfor, at
sagen skulle gå om i byretten.   

For Højesteret angik sagen navnlig, om det var korrekt af landsretten at beslutte, at sagen skulle
gå om i byretten, eller om sagen skulle behandles som ankesag ved landsretten.   

Højesteret udtalte, at det var en fejl, at byre tten behandlede sagen med Tiltaltes deltagelse i
hovedforhandlingen via videoforbindelse, da der var spørgsmål om udvisning. Da der imidlertid
ikke var grundlag for at antage, at den fejl, der var begået under sagens behandling i byretten,
kunne have haft betydning for sagens udfald, eller at fejlen i øvrigt var af en sådan karakter, at
en ankesagsbehandling ikke burde gennemføres, besluttede Højesteret, at landsretten skulle
behandle sagen som en ankesag.   

Landsretten var nået til et andet resultat.   

 

 

 

 

 

 



/